Document ID: 31987R4155

Komisijos reglamentas (EEB) Nr. 4155/87
1987 m. gruodžio 22 d.
iš dalies keičiantis tam tikrus reglamentus dėl bendro kiaušinių rinkos organizavimo taikymo įvedus Kombinuotąją nomenklatūrą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su pakeitimais, padarytais Reglamentu (EEB) Nr. 3985/87 [2], ypač į jo 15 straipsnio 1 dalies antrą pastraipą,
kadangi, remiantis Reglamento (EEB) Nr. 2658/87 15 straipsnio 1 dalies antra pastraipa, Komisija turi atlikti techninį Bendrijos aktų dėl muitų tarifų ar statistinės nomenklatūros derinimą;
kadangi 1975 m. spalio 29 d. Tarybos reglamentas (EEB) Nr. 2771/75 dėl bendro kiaušinių rinkos organizavimo [3] buvo pakeistas Komisijos reglamentu (EEB) Nr. 4000/87 [4], kuris, remdamasis Kombinuotąja nomenklatūra, pakoregavo joje nurodytus prekių aprašymus ir tarifines subpozicijas;
kadangi, atsižvelgiant į Suderinta prekių apibūdinimo ir kodavimo sistema pagrįstą naująją Kombinuotąją nomenklatūrą, kuria numatoma pakeisti 1950 m. gruodžio 15 d. Konvenciją dėl prekių klasifikavimo nomenklatūros muitų tarifuose, būtina techniškai suderinti daugelį kitų kiaušinių sektoriui taikomų reglamentų;
kadangi dėl derintinų tekstų skaičiaus ir apimties visi šie reglamentai turėtų būti surinkti į vieną pakeičiantį reglamentą;
kadangi derinant Komisijos reglamentą 164/67/EEB [5], apskaičiuojant šliuzo vartų kainą, kai kuriuos koeficientus, minėtame reglamente vis dar pasitaikančius apskaitos vienetuose, reikėtų išreikšti ekiu, taikant Tarybos reglamento (EEB) Nr. 1676/85 [6] su paskutiniais pakeitimais, padarytais Reglamentu (EEB) Nr. 1636/87 [7], 13 straipsnyje nurodytą koeficientą 1,208953,
PRIĖMĖ ŠĮ REGLAMENTĄ:
1 straipsnis
1965 m. balandžio 7 d. Komisijos reglamento Nr. 54/65/EEB [8] dėl papildomos (importo mokesčio) sumos nenustatymo Lenkijos kiaušiniams 1 straipsnis pakeičiamas taip:
"1 straipsnis
Remiantis Reglamento (EEB) Nr. 2771/75 8 straipsnio 2 dalimi, mokesčiai, taikytini iš Lenkijos kilusių ir iš jos atvežamų kiaušinių su lukštais (Kombinuotosios nomenklatūros 040700 subpozicija) importui, nepadidinami papildoma suma."
2 straipsnis
1966 m. lapkričio 18 d. Komisijos reglamento Nr. 183/66/EEB dėl papildomos (importo mokesčio) sumos nenustatymo Pietų Afrikos kiaušiniams [9], 1 straipsnis pakeičiamas taip:
"1 straipsnis
Remiantis Reglamento (EEB) Nr. 2771/75 8 straipsnio 2 dalimi, pagal jo 3 straipsnio nuostatas nustatomi mokesčiai, taikytini iš Pietų Afrikoje kilusių ir iš jos atvežamų kiaušinių su lukštais (Kombinuotosios nomenklatūros 040700 subpozicija) importui, nepadidinami papildoma suma."
3 straipsnis
1967 m. birželio 26 d. Komisijos reglamento Nr. 164/67/EEB, nustatančio išvestinių kiaušinių produktų mokesčių ir šliuzo vartų kainų apskaičiavimo koeficientus, su paskutiniais pakeitimais, padarytais Reglamentu (EEB) Nr. 1775/74 [10], priedas pakeičiamas šio reglamento I priedu.
4 straipsnis
1967 m. spalio 26 d. Komisijos reglamento Nr. 765/67/EEB dėl papildomos sumos nenustatymo Australijos kiaušiniams [11], 1 straipsnis pakeičiamas taip:
"1 straipsnis
Pagal Reglamento (EEB) Nr. 2771/75 3 straipsnio nuostatas nustatomi mokesčiai, taikytini iš Australijos kilusių ir iš jos atvežamų Kombinuotosios nomenklatūros 040700 subpozicijoje klasifikuojamų šviežių, konservuotų arba virtų paukščių kiaušinių su lukštais, išskyrus skirtus inkubacijai, importui, nepadidinami papildoma suma."
5 straipsnis
1969 m. gegužės 28 d. Komisijos reglamentas (EEB) Nr. 990/69 dėl papildomos sumos nenustatymo Austrijos kiaušinių produktams [12], iš dalies keičiamas taip:
1) 1 straipsnis pakeičiamas taip:
"1 straipsnis
Mokesčiai, nustatomi remiantis Reglamento (EEB) Nr. 2771/75 3 straipsnio nuostatomis, papildoma suma nepadidinami šiose Kombinuotosios nomenklatūros subpozicijose klasifikuojamų iš Austrijos kilusių ir iš jos atvežamų produktų importui:
KN kodas | Prekės aprašymas |
ex0408 | Paukščių kiaušiniai be lukštų ir kiaušinių tryniai, švieži, džiovinti, virti vandenyje arba garuose, formuoti, užšaldyti arba konservuoti kitu būdu, į kuriuos pridėta arba nepridėta cukraus ar kitų saldiklių: |
| - Kiaušinių tryniai: |
040811 | - - Džiovinti: |
04081110 | - - - Tinkami vartoti žmonių maistui |
040819 | - - Kiti: |
| - - - Tinkami vartoti žmonių maistui: |
04081911 | - - - - Skysti |
04081919 | - - - - Šaldyti |
| - Kiti: |
040891 | - - Džiovinti: |
04089110 | - - - Tinkami vartoti žmonių maistui |
040899 | - - Kiti: |
04089910 | - - - Tinkami vartoti žmonių maistui" |
2) 2 straipsnis pakeičiamas taip:
"2 straipsnis
Reglamento (EEB) Nr. 2783/75 2 straipsnyje nustatyti importo pasikeitimai nesiejami su importo mokesčio už šiose Kombinuotosios nomenklatūros subpozicijose klasifikuojamus iš Austrijos kilusius ir iš jos atvežamus produktus padidinimu papildoma suma:
KN kodas | Prekės aprašymas |
ex3502 | Albuminai, albuminatai ir kiti albuminų dariniai: |
ex350210 | - Kiaušinių albuminas: |
| - - Išskyrus netinkamą arba skirtą padaryti netinkamu žmonių maistui: |
35021091 | - - - Džiovintas (pavyzdžiui, lakštų, dribsnių, miltelių pavidalo) |
35021099 | - - - Kitas |
ex350290 | - Kiti: |
| - - Albuminai, išskyrus kiaušinių albuminą: |
| - - - Išskyrus netinkamus arba skirtus padaryti netinkamais žmonių maistui: |
| - - - - Pieno albuminas (laktalbuminas): |
35029051 | - - - - - Džiovintas (pavyzdžiui, lakštų, žvynelių, dribsnių, miltelių pavidalo) |
35029059 | - - - - - Kiti" |
6 straipsnis
1970 m. sausio 14 d. Komisijos reglamento (EEB) Nr. 59/70 dėl papildomos (importo mokesčio) sumos nenustatymo iš Rumunijos importuojamiems kiaušiniams su lukštais [13], 1 straipsnis pakeičiamas taip:
"1 straipsnis
Pagal Reglamento (EEB) Nr. 2771/75 3 straipsnio nuostatas nustatomi mokesčiai, taikytini iš Rumunijos kilusių ir iš jos atvežamų Kombinuotosios nomenklatūros 04070030 subpozicijoje klasifikuojamų šviežių arba konservuotų paukščių kiaušinių su lukštais, išskyrus skirtus inkubacijai, importui, nepadidinami papildoma suma."
7 straipsnis
1975 m. spalio 29 d. Tarybos reglamento (EEB) Nr. 2773/75, nustatančio mokesčio ir šliuzo vartų kainos už kiaušinius apskaičiavimo taisykles [14], su paskutiniais pakeitimais, padarytais Reglamentu (EEB) Nr. 3232/86 [15], I ir II priedai atitinkamai pakeičiami šio reglamento II ir III priedu.
8 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 22 d.

Labels: 3
17
6